Politiet efterlyser endnu en gang vidner til det voldsomme røveri mod Sparekassen Thy i Hundborg fredag morgen. Ved røveriet var to maskerede røverere brudt ind i banken tidligt om morgenen. Da de ansatte mødte ind blev de passet op én efter én og låst inde på et toilet. Efterfølgende stjal de to røvere et ikke-offenliggjort pengebeløb. Inden de forlod banken, åbnede de ind til toilettet, hvor personalet var låst inde, og sprayede peberspray i hovedet på dem. Men på trods af en appel fra politiet til offentligheden, har ingen endnu henvendt sig. - Vi vil gerne høre fra folk, der har set noget i området måske længe før. Det kan være flere dage siden, gerningsmændene var der for at se stedet an, og måske nogen har bemærket noget aftenen før - eller de tidlige morgentimer fredag, da gerningsmændene kørte derfra ved ni-tiden, siger Carsten Henriksen, vagtchef hos Midt- og Vestjyllands Politi. Oplysninger i sagen kan gives til politiet på 114.

Opsummering:
Politiet er på bar bund i det usædvanlige røveri mod Sparekassen Thy i Hundborg fredag morgen. Derfor efterlyser de nu vidner.